Diit 94
Cuŋ Kuɔth
1
Kuoth Nhial ɛ ji̱n Kuoth
mi la col duɔ̱ɔ̱r,
lö Kuoth mi la col duɔ̱ɔ̱r
bër nyoth rɔɔdu!
2
Jiɛcni rɔɔdu lö luuk piɛny,
bër kämni nɛy tin liakɛ rɔ̱
min ro̱ŋ kɛ kɛ!
3
Bɛ kulɛ amäni nɛy bi ji̱ nyuɔɔni
lo̱ckiɛn tɛthɔ?
Bɛ kulɛ amäni nɛy
lö Kuoth Nhial?
4
Kä lat kɛn ni rieet liakä,
kɛn ji̱ la̱a̱t jiäkni diaal
liakɛ ni rɔ.
5
Kä näk kɛn ni nɛɛku
lö Kuoth Nhial,
yɔŋ kɛn ni nɛy tin la nɛɛku.
6
Kä näk kɛn män jɔɔkni kɛnɛ jur,
kä luc kɛn gaat tin rɛ̈tni.
7
Ruackɛ wäkɛ i̱,
“Kuoth Nhial /cɛ ne̱n,
ɛn Kuoth Je-kɔb thilɛ
jɛ tiit.”
8
Ŋa̱cɛ ŋɔak lö yɛn nɛy tin dɔa̱a̱r,
yɛn dɔ̱a̱a̱r bia pɛl i̱ nɛy?
9
Kä jɛn ram min lät ji̱th,
/cɛ dëë ku liɛŋ?
Kä jɛn raam in lät nyin,
ɛ /cɛ dëë ku nën?
10
Kä jɛn ram min lue̱e̱k döör,
kä nyuuth naath
kɛ ŋäc ŋɔaani,
ɛ /cɛ naath dëë ku tɔ̱ŋ?
11
Kä jɛn Kuoth Nhial ŋäcɛ
cär nath,
ɛn ɣöö thilɛ kɛ luɔt kɛ lɔaar.
12
Tɛ̈th lɔaac akɛ nɛy tin ci
Kuoth Nhial kɛ luek,
kɛn nɛy tin cɛ nyuɔ̱ɔ̱th
kɛ ŋuɔ̱tkɛ,
13
tin kämɛ lɔ̱a̱ŋ kɛ ni̱n rikni,
amäni mi ca kɔa̱a̱k tɛt kɛ kui̱
ji̱ nyuɔɔni.
14
Kɛ ɣöö Kuoth Nhial
/cɛ nɛɛkɛ bi pa̱l ruëëc,
/cɛ kɛ bi ba̱ny piny
kɛn nɛy tin la nyinkɛ,
15
kɛ ɣöö ba luɔ̱ɔ̱k nyɔk
kɛ luk kɛ thuɔ̱ɔ̱k,
kä ba guɔ̱ɔ̱r ni jɛ ɛ
ji̱ thuɔ̱ɔ̱kni diaal.
16
Kä ɛŋa mi bi ɣä ɣɔr
kä ji̱ nyuɔɔni?
Kä ɛŋa mi bi gua̱a̱thdä käthikä
kä la̱a̱t jiäkni?
17
Mi /ken Kuoth Nhial ɣä luäk,
kä täämɛ dëë tieeydä
te ni jɔɔkni.
18
Kä mëë cä wee i̱, “Ɣän tɛ̈thä,”
curi ɣä luäk kɛ nhökdu,
min thil pek lö Kuoth Nhial.
19
Kä mɔ ci diɛɛr lɔaacdä di̱t ɔ,
la buumi ɣä kä bi lɔcdä
jak kä gɔaa.
20
A dëë kua̱r tin tekɛ
nyuɔɔn kua̱ mäthniku,
kɛn nɛy tin /ca thuɔ̱k
läth guäthdɛ?
21
La mat kɛ rɔ̱ kɛ kui̱
nɛɛni tin tekɛ cuŋ,
bikɛ nɛy tin thil duer cu kum
kɛ lia̱a̱.
22
Duundɛ ɣöö bi Kuoth Nhial
a gääŋdä,
kä jɛn Kuothdä bɛ la käändä.
23
Bɛ kɛ cuɔ̱l dueerkiɛn kä bɛ
kɛ ciac raar kɛ kui̱
nyuɔɔnikiɛn.
Jɛn Kuoth Nhial ni Kuothda
bɛ kɛ thuk.
